CELEX: E2007P0011
Language: da
Date: 2007-12-19 00:00:00
Title: Anmodning om en rådgivende udtalelse fra EFTA-Domstolen indgivet af Borgarting lagmannsrett i sagen Olga Rindal mod den norske stat, repræsenteret ved Dispensasjons- og klagenemnda for bidrag til behandling i utlandet (Sag E-11/07)

8.5.2008   
            
            
               DA
            
            
               Den Europæiske Unions Tidende
            
            
               C 113/15
            
         Anmodning om en rådgivende udtalelse fra EFTA-Domstolen indgivet af Borgarting lagmannsrett i sagen Olga Rindal mod den norske stat, repræsenteret ved Dispensasjons- og klagenemnda for bidrag til behandling i utlandet
   (Sag E-11/07)
   (2008/C 113/12)
   Borgarting lagmannsrett (appelret) har ved en skrivelse af 14. december 2007, som indgik til EFTA-Domstolens justitskontor den 19. december 2007, anmodet EFTA-Domstolen om en rådgivende udtalelse i sagen Olga Rindal mod den norske stat, repræsenteret ved Dispensasjons- og klagenemnda for bidrag til behandling i utlandet, vedrørende følgende spørgsmål:
   
               1)
            
            
               Er det foreneligt med artikel 36 og 37 i EØS-aftalen og artikel 22 i Rådets forordning (EØF) nr. 1408/71 at nægte dækning af udgifter til lægebehandling i udlandet, som ud fra et internationalt medicinsk synspunkt må anses for at være eksperimentel behandling eller forsøgsbehandling, når der ikke i hjemlandet består nogen ret til en sådan behandling?
            
         
               2)
            
            
               Er det af betydning for besvarelsen af spørgsmål 1, at behandlingsmetoden som sådan er internationalt anerkendt og dokumenteret, men at dette kun gælder for andre medicinske indikationer end dem, den pågældende patient har?
            
         
               3)
            
            
               Er det foreneligt med EØS-aftalens artikel 36 og 37 at nægte dækning af udgifter til hospitalsbehandling i udlandet, hvis patienten i hjemlandet kan tilbydes en efter internationalt anerkendte vurderingsmetoder passende lægebehandling inden for en medicinsk forsvarlig tidsfrist?
               Er det af betydning for besvarelsen af spørgsmål 3, om dækning af sådanne udgifter også kan nægtes, selv om behandlingen i udlandet anses for muligvis at være mere avanceret end behandlingen i hjemlandet?
            
         
               4)
            
            
               Er det af betydning for besvarelsen af ovenstående spørgsmål, om:
               
                           a)
                        
                        
                           hjemlandet rent faktisk ikke kan tilbyde den behandling, der modtages i udlandet?
                        
                     
                           b)
                        
                        
                           patienten rent faktisk ikke er blevet tilbudt den pågældende behandling i hjemlandet, selv om behandlingen tilbydes der?
                        
                     
                           c)
                        
                        
                           patienten er blevet vurderet i hjemlandet, men ikke der har fået tilbudt yderligere kirurgisk behandling, da det skønnes, at patienten ikke vil kunne opnå nogen dokumenteret fordel af behandlingen?
                        
                     
                           d)
                        
                        
                           den i udlandet foretagne behandling faktisk resulterede i en forbedring af den pågældende patients sundhedstilstand?